জানা গেছে, বারইয়ারহাট থেকে চট্টগ্রামের দূরত্ব ৭০ ও ফেনীর দূরত্ব প্রায় ১৫ কিলোমিটার। বারইয়ারহাট বাজারটি কয়েকটি অঞ্চলের সংযোগস্থল। ঢাকা-চট্টগ্রাম থেকে সরাসরি যোগাযোগ ছাড়াও ফেনী, নোয়াখালী, ছাগলনাইয়া, করেরহাট, রামগড়, খাগড়াছড়ি ও ফটিকছড়ির সাথে যোগাযোগের জন্য একমাত্র রাস্তা। রয়েছে বড় একটি গরু বাজার। এই বাজারে রয়েছে কলেজ ও বালিকা উচ্চ বিদ্যালয় ৮টি শিক্ষা প্রতিষ্ঠান, ২টি সরকারি স্বাস্থ্য কেন্দ্র, ৪টি বেসরকারি হাসপাতাল, প্রায় ১০টি ক্ষুদ্র ঋণের এনজিও সংস্থা, ১টি রেলষ্টেশন, ৪/৫টি মসজিদ, রয়েছে ৫০টি স্বর্ণের দোকান, ৬৯টি হার্ডওয়ার টাইলস স্যানেটারী দোকান, ৫৫টি ইলেকট্রিক ও ইলেকট্রনিকক্সের দোকান, ২৫টি ক্রোকারিজ দোকান, ১৫০টি ফল দোকান, ৫০টি ঔষধের দোকান, ২০০টি মুদি দোকান, ৩০০টি মাছ দোকান, ৫০টি জুতার দোকান, ৭০টি মোবাইল দোকান, কয়েক হাজার ভ্রামমান্য দোকান, ২০০টি কাপড়ের দোকান, প্রায় ৫০টি ছোট বড় কুলিং কর্ণার, ১৫টি রেস্টুডেন্ট, ৫টি আবাসিক হোটেল, ৫০টি সেলুন, ১০০টি ফার্নিচার দোকান, ৩০টি পান সুপারির দোকান, ৫০টি কসমেটিকস দোকান, ১০টি চাউলের আড়ৎ, ১০টি ফিড দোকান। এছাড়া রয়েছে এনসিসি ব্যাংক, অগ্রনী ব্যাংক, পূবালী ব্যাংক, উত্তরা ব্যাংক, ইসলামী ব্যাংক, সোস্যাল ইসলামী ব্যাংক, মার্কেন্টাইল ব্যাংক, সাউদইষ্ট ব্যাংক, কৃষি ব্যাংকের শাখা। শুধু তাই নয় রয়েছে ৩টি বাস ষ্ট্যান্ড, ৪টি সিএনজি ষ্ট্যান্ড, ১টি পিক আপ ষ্ট্যান্ড, ১টি মাইক্রো-কার ষ্ট্যান্ড। প্রথম শ্রেনীর পৌরসভার এই বাজারটি থেকে সরকার প্রতি বছর কোটি টাকা রাজস্ব পেয়ে থাকে। কিন্তু গোলচত্বর অথবা আন্ডারপাস না থাকায় ৫ হাজার ব্যবসায়ী অনিশ্চিত ভবিষ্যতের দিকে তাকিয়ে রয়েছে।